ปกติประจำเดือนหนูจะมาประมาณ 5-6 วัน ซึ่งมาวันแรกกับวันที่ใกล้จะหมดประจำเดือนจะมีสีคล้ำๆดำๆส่วนวันที่2-4 จะสีแดง แต่พอมาเดือนนี้ ประจำเดือนมา 6 วัน กลับมีแต่สีคล้ำๆดำๆหนืด ติดผ้าอนามัยแค่นิดเดียว ซึ่งไม่มีสีแดงเลย อยากทราบว่าการที่ประจำเดือนมาโดยมีแต่สีคล้ำดำ เกิดจากสาเหตุอะไร เป็นความผิดปกติของร่างกายร้ายแรงมากแค่ไหน
สวัสดีค่ะ ประจำเดือนส่วนใหญ่จะมีสีออกโทนแดง โดยอาจจะเป็นแดงสดแบบมะเขือเทศ แดงเข้มแบบแตงโม แดงคล้ำ แดงส้ม หรือจะแดงออกชมพูก็ได้ และในทุกรอบไม่จำเป็นต้องมีสีเหมือนกัน และก่อนที่เลือดประจำเดือนจะมา 1-2 วัน อาจมีเลือดสีน้ำตาลหรือสีน้ำตาลดำออกมาก่อนได้ ซึ่งเป็นเลือดประจำเดือนเก่าที่ค้างอยู่ในมดลูกแต่หากเลือดประจำเดือนที่ออกมาปริมาณน้อย เลือดอาจเป็นสีน้ำตาลตลอดระยะเวลาที่ประจำเดือนมาได้ เนื่องจากเลือดที่มีปริมาณน้อย จะใช้เวลานานในการไหลมาจากมดลูก จึงทำให้เลือดสัมผัสกับอากาศนาน เลือดจึงกลายเป็นสีน้ำตาลจากการเกิดปฏิกิริยาออกซิเดชั่นกับออกซิเจนในอากาศการมีปริมาณเลือดประจำเดือนน้อย อาจเกิดจากหลายปัจจัย เช่น ทำงานหนัก ร่างกายมีการเจ็บป่วยไม่สบาย มีภาวะโลหิตจาง หรือาจเกิดจากการใช้ยาฮอร์โมนต่างๆ สมุนไพรและอาหารเสริม เป็นต้น แนะนำให้สังเกตประจำเดือนในรอบถัดๆ ไปก่อนค่ะ หากระยะห่างระหว่างรอบประจำเดือนปกติดี คือมีระยะห่างที่ 24-35 วัน และประจำเดือนมานาน 2-7 วัน และมีปริมาณที่ไม่มากหรือน้อยเกินไป ก็ถือว่าปกติดีค่ะ